MAVIX, s.r.o.
Račianska 66
831 02 Bratislava 3

Vaša značka:	Naša značka: UKSP 19385/3027/3-TX1/2009,2010-Kch      
	Vybavuje: Krchňáková 02/68286891			

VEC
Oznámenie o začatí územného konania

	Dňa 03.11.2009 podala spoločnosť MAVIX s.r.o., Račianska č. 66, Bratislava, ktorá zastupuje stavebníka spoločnosť DIGI SLOVAKIA, s.r.o., Einsteinova č. 21/3692, Bratislava, návrh na umiestnenie líniovej stavby: „Telekomunikačná sieť Bratislava – časť Petržalka – 0. etapa – chrbticová nosná časť optickej siete“, časť Dvory, Háje, Ovsište, Lúky.

Navrhovaná optická trasa zachytáva nasledovné ulice: Bzovická, Ľubovnianska, Turnianska, Vígľašská, Vyšehradská, Šášovská, Beňadická, Lietavská, Znievska,  Šintavská, Holíčska, Iljušinova, Romanova, Osuského, Gessayova, Námestie hraničiarov, Furdekova, Starohájska, Haanova, Pankúchova, Dolnozemská cesta, Hálova, Rusovská cesta, Wolkrova, Vavilovova, Jungmanova, Gercenova, Záporožská, Dubnická, Lenardova, Röntgenova, Zadunajská cesta, Einsteinova,

Mestská časť Bratislava-Petržalka, ako príslušný stavebný úrad (ďalej stavebný úrad), podľa § 117 zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, oznamuje začatie územného konania podľa § 36 stavebného zákona dotknutým orgánom a účastníkom konania. Zároveň v zmysle § 36 ods. 2) stavebného zákona upúšťa od ústneho pojednávania a miestneho zisťovania.

	Účastníci konania a dotknuté orgány sa upozorňujú, že svoje námietky a pripomienky môžu uplatniť najneskôr do 7 pracovných dní od doručenia oznámenia, inak sa na ne neprihliadne. Ak dotknutý orgán v tejto lehote neoznámi svoje stanovisko k navrhovanej stavbe, stavebný úrad má za to, že so stavbou z hľadiska ním sledovaných záujmov súhlasí. Stavebný úrad v zmysle § 37 ods. 3) stavebného zákona neprihliadne na námietky, ktoré sú v rozpore so schválenou úzmnoplánovacou dokumentáciou.

	Stavebný úrad zároveň upozorňuje účastníkov konania, že v odvolacom konaní sa neprihliada na námietky, ktoré neboli uplatnené v prvostupňovom konaní.

Do spisového materiálu možno nahliadnuť na stavebnom úrade v kancelárii č. 708 na 7. posch. na Kutlíkovej č. 17, Bratislava v stránkových dňoch ( Po 8,00-17,00 h; Str 8,00-16,30 h; Pia 8,00-12,00 h). V prípade, že sa niektorý z účastníkov konania nechá zastupovať, predloží jeho zástupca písomnú plnú moc.

	Milan Ftáčnik
	starosta